Document ID: /roh_data/filtered/fineweb-2-filterrobots_roh.jsonl.gz/59897

Termaglieras na tutgian betg tar la purschida da cumplementar la famiglia e n'hajan perquai nagin dretg da profitar da quest credit, ha declerà il minister da l'intern Alain Berset al Cussegl naziunal. Tar termaglieras stettia en il center l'integraziun sociala dals uffants e betg la cumpatibilitad da lavur e famiglia.
La cussegliera naziunala Sandra Locher Benguerel (PS/GR) ha crititgà ch'il parlament haja numnà las termaglieras explicitamain sco pertutgadas cura ch'il Cussegl federal ha dà l'incumbensa per l'agid finanzial. Termaglieras tutgian tenor quai er en l'ordinaziun da Covid-19.
La Confederaziun sviescha tar l'agid per termaglieras sin il pachet da mesiras per franar las consequenzas economicas. Quella possian dumandar là per in'indeminisaziun sch'ellas èn vegnidas pervi da corona en miserias finanzialas.